Risto Räppääjä

**Risto Räppääjä** on Sinikka ja Tiina Nopolan suomalaisen lastenkirjasarjan päähenkilö. Risto Räppääjä on rummuttava ja räppäävä poika, joka asuu Rauha-tätinsä kanssa. Risto ja Rauha päätyvät mitä kummallisimpiin seikkailuihin, vaikka yrittävät elää ihan tavallista, rauhallista elämää. Hahmon idea syntyi, kun Nopoloilta pyydettiin animaatiokäsikirjoituksia Yle TV2:een. 11 ensimmäisessä kirjassa kuvitus on Aino Havukaisen ja Sami Toivosen käsialaa. He ovat tehneet myös tv-sarjan kuvakäsikirjoituksen yhdessä Leena Jääskeläisen ja Pekka Korhosen kanssa. Kirjasta *Risto Räppääjä ja nukkavieru Nelli* alkaen kuvituksesta on vastannut Christel Rönns.

Muita Risto Räppääjä -kirjojen henkilöitä ovat alakerrassa asuva herra Lindberg, tv-kokit Pinja ja Pontus Perhonen, Nuudelipää eli Nelli Perhonen, Rauha-tädin serkku pakastaja-Elvi, Alpo-kissa, Kullervo Vonninen, Aimo ja Eino Kuukkeli, pianisti Reino Rubinstein, Hildur "Hilpuri" Tilli, kyselijä Niilo Rummukainen, lapsitähti Kamilla Puumalainen, laulaja Ville Pyry ja hänen mummonsa Hilppa Pyry.

## Kirjasarja

* *Hetki lyö, Risto Räppääjä* (1997)
:Risto ja Rauha muuttavat uuteen kotiinsa, ja Risto keksii uuden harrastuksen: rummuttamisen. Sen seurauksena yläkerrasta alkaa tulla varoituskirjeitä.
* *Risto Räppääjä ja kauhea makkara* (1998)
:Rauhan on keksittävä uusi myyntituote. Risto keksii makkarat, joita he lähtevät hankkimaan Unkarista. Matkalla heille sattuu ikäviä kommelluksia.
* *Risto Räppääjä ja Nuudelipää* (2000), palkittu Ibby-kunniataululla 2002
:Riston naapuriin muuttavat Perhosen tv-kokit ja heidän tyttärensä Nelli, jonka kanssa Risto lopulta ystävystyy. 
* *[[Risto Räppääjä ja pakastaja-Elvi]]* (2001), Pirkanmaan Plättä -palkinto 2002
:Rauhan jalka murtuu ja tarvitaan kodinhoitaja ja ruoanlaittaja. Räppääjät hankkivat Rauhan serkun, "pakastaja-Elvin", jota luullaan rikolliseksi. 
* *Risto Räppääjä ja komea Kullervo* (2002)
:Naapuritaloon muuttaa kesäksi siististi pukeutuva ja hyvin käyttäytyvä Kullervo-niminen poika. Nelli ja Kullervo ystävystyvät, minkä takia Risto tulee mustasukkaiseksi. Lopulta kommelluksien kautta Risto huomaa, että Kullervo on aivan tavallinen poika ja he tutustuvat.
* *[[Risto Räppääjä ja sitkeä finni]]* (2003), Pirkanmaan Plättä -palkinto 2004
:Rauha-täti huomaa että Ristolle on tullut finni, vaikka Risto on siihen liian nuori. Risto yrittää piilotella finniä Nelliltä hinnalla millä hyvänsä, koska hän pelkää, että Nelli alkaisi torjumaan häntä. Lopulta he huomaavat että finni onkin liimaa.
* *Risto Räppääja ja Hilpuri Tilli* (2004)
:Riston kouluun on tulossa sijainen, jonka luullaan olevan Rauha-täti (oikea Hilpuri Tilli on eksynyt matkallaan). Myös rehtori sekoittuu kyselijä Niilo Rummukaisen kanssa. Risto ja Nelli Nuudelipää yrittävät löytää oikean sijaisen. Kirja on ainoa Risto Räppääjä-kirja missä Nelli ja Risto nähdään koulussa.
* *Risto Räppääjä ja villi kone* (2006)
:Risto on saanut tietokoneen ja seuraa sillä painia, mikä sekoittaa hänet täysin, samoin kuin alakerran herra Lindbergin. Risto liikkuu vain pitkissä kalsareissa, syö pizzaa ja lukittautuu huoneeseensa. Nellilläkin on silloin uusi ihastus, musiikkiartisti Ville Pyry.
* *[[Risto Räppääjä ja viimeinen tötterö]]* (2007)
:Risto on ihastunut keksijäätelötuutteihin ja herra Lindberg syö Euroopan viimeiseksi luullun tötterön Räppääjien pakastimesta. Risto, Nelli, Rauha ja herra Lindberg matkaavat Höljäkkään hakemaan viimeisiä tuutteja. Viimeinen tuutti syödään koko seurueen voimin.
* *[[Risto Räppääjä ja kuuluisa Kamilla]]* (2009)
:Risto on vihastunut ja vaivaantunut siitä, että hänen hiihtolomansa menee pilalle, koska Nelli on mummolassa (hänellä ei ole kaveriseuraa) ja hänen huoneeseensa on muuttanut väliaikaisesti lapsitähti Kamilla Puumalainen, joka on Rauha-tädin koulutoverin tytär. Yhtäkkiä Kamilla katoaa ja Nelli palaa mummolasta. Kirjan lopussa koukeroiden kautta Risto ja Kamilla kuitenkin ystävystyvät toisiinsa.
* *Risto Räppääjä saa isän* (2011)
:Elvi-täti on huolissaan Ristosta, koska poika viettää liikaa aikaansa naisseurassa, tätinsä Rauhan ja naapurin Nellin kanssa. ”Sinun pitää hankkia Ristolle miehekäs isähahmo”, Elvi toteaa Rauhalle. ”Ristoa on valmennettava miesten karskiin maailmaan. 
* *Risto Räppääjä ja nukkavieru Nelli* (2012)
: Rauha on huolissaan Perhosten perheen raha-asioista kun he muuttavat pieneen mökkiin maalle. Samalla Nelli kertoo Ristolle totuuden asioista. Ja Alpo kissa on vuokrattu Elville joka ei halua enää luopua siitä.
* *Risto Räppääjä ja kaksoisolento* (2013)  
* *Risto Räppääjä ja Sevillan saituri* (2014)
: Sevillassa asuva entinen oopperalaulaja Ernesti Ohranen aikoo testamentata omaisuutensa sukulaispoika Ristolle. Mutta ensin hän tutustuu Ristoon henkilökohtaisesti. Mutta hänen Suomen kotinsa vaikuttaa oudolta.
* *Risto Räppääjä ja yöhaukka* (2015)
* *Risto Räppääjä ja pullistelija* (2016)
* *Risto Räppääjä ja väärä Vincent* (2017)
* *Risto Räppääjä ja juonikas Julia* (2018)
* *Risto Räppääjä ja ujo Elmeri* (2019)
* *Risto Räppääjä ja lapsenvahti* (2022)
* *Risto Räppääjä ja viileä Venla* (2023)

## Muut kirjat
* *Risto Räppääjän kaverikirja* (2008)
* *Risto Räppääjä – Erittäin salainen, top secret* (2008)
* *Risto Räppääjän elokuvakirja* (2008)
* *RR niin kuin Risto Räppääjä* (2010)
* *Risto Räppääjän laulukirja* (2017)
* *Risto Räppääjä kauhan varressa* (2017)
* *Risto Räppääjä liikenteessä* (2018)
* *Risto Räppääjä maalla, merellä ja ilmassa* (2019)
* *Risto Räppääjän elokuvalauluja* (2020)

## Näytelmät
* *Risto Räppääjä ja Nuudelipään mysteeri*, musiikkinäytelmä (2002) 
* *Risto Räppääjä ja pakastaja-Elvi*, musikaali (2002) 
* *Risto Räppääjä ja villi kone*, musikaali (2009)

## Elokuvat

## Televisiosarja
Yleisradio tuotti vuosina 2000–2001 lyhyen 13-jaksoisen animaatiosarjan Risto Räppääjästä. Sarjaa esitettiin Ylellä Pikku Kakkosella pariin otteeseen 2000-luvun alussa. Sarja julkaistiin vuonna 2003 VHS-kasetille. Osa sarjan jaksoista, kuten Viemärikalastusta ja Kuuman kesän pantterit perustuvat ensimmäisen Risto Räppääjä-kirjan Hetki lyö, Risto Räppääjä lukuihin, kun taas jotkut jaksot eivät perustu mihinkään kirjasarjan tarinoihin. Jakso Kiitollisia vanhuksia adaptoitiin myöhemmin tarinaksi kirjaan Risto Räppääjä : Erittäin salainen - Top Secret.

### Ääninäyttelijät

## Kuunnelmat ja äänikirjat
Yleisradio julkaisi vuonna 2011 kaksi kolmeosaista kuunnelmaa perustuen kirjoihin Risto Räppääjä ja kauhea makkara sekä Risto Räppääjä ja kuuluisa Kamilla. Kuunnelmasarja voitti Sokeain kuunnelmapalkinnon vuonna 2011.

Kuunnelmasarjat on Yle Areenan lisäksi julkaistu vuonna 2019 CD-levyllä.

Celia-äänikirjoja Risto Räppääjä-kirjasarjasta ovat lukeneet muun muassa Inkeri Wallenius, Pasi Ruohonen, Carla Rindell, Henna Santalahti, Susanna Metsistö, Ilpo Mikkonen, Reijo Hukkanen, Jyrki Mattila, Paavo Kerosuo, ja Mikko Lauronen.

## Katso myös
* Luettelo Risto Räppääjä -kirjojen sivuhahmoista

## Lähteet

## Aiheesta muualla
* Risto Räppääjä ja kauhea makkara -kuunnelma Yle Areenassa
* Risto Räppääjä ja kuuluisa Kamilla -kuunnelma Yle Areenassa